pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุทิน ชื่นชม อสม. ชัยภูมิ ได้รับการอบรมกู้ชีพขั้นพื้นฐานครบ 100%
วันพุธที่ 11 พฤศจิกายน 2563
อนุทิน ชื่นชม อสม. ชัยภูมิ ได้รับการอบรมกู้ชีพขั้นพื้นฐานครบ 100%
รองนายกรัฐมนตรีและรัฐมนตรีว่าการกระทรวงสาธารณสุข ชื่นชม สํานักงานสาธารณสุขจังหวัดชัยภูมิ จัดอบรมการกู้ชีพขั้นพื้นฐานให้ อสม. ในจังหวัดครบ 100%  ส่วนนักเรียน นักศึกษา ประชาชน เข้ารับการฝึกแล้วกว่า 45,000 คน
รองนายกรัฐมนตรีและรัฐมนตรีว่าการกระทรวงสาธารณสุข ชื่นชม สํานักงานสาธารณสุขจังหวัดชัยภูมิ จัดอบรมการกู้ชีพขั้นพื้นฐานให้ อสม. ในจังหวัดครบ 100% ส่วนนักเรียน นักศึกษา ประชาชน เข้ารับการฝึกแล้วกว่า 45,000 คน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขมีนโยบายที่ตั้งเป้าให้คนไทยทํา CPR ได้อย่างน้อย 10 ล้านคน เนื่องจากแต่ละปีมีผู้ที่เสียชีวิตจากภาวะหัวใจหยุดเต้นเฉียบพลันกว่า 45,000 ราย หรือ เฉลี่ย 6 คน ต่อชั่วโมง ซึ่งหากได้รับการช่วยชีวิตอย่างถูกต้องและทันท่วงทีจะเพิ่มโอกาสการรอดชีวิตได้ ภายหลังการตรวจเยี่ยมการให้บริการด้านสาธารณสุข เขตสุขภาพที่ 9 ได้พบว่า สาธารณสุขจังหวัดชัยภูมิ และโรงพยาบาลชัยภูมิ ได้ตอบรับนโยบายของกระทรวงสาธารณสุขได้เป็นอย่างดี เป็นที่น่าชื่นชม โดยส่งเสริมให้ความรู้ในการกู้ชีพขั้นพื้นฐาน (CPR) และการใช้เครื่องกระตุกหัวใจอัตโนมัติ (Automated External Defibrillator : AED) แก่เจ้าหน้าที่ อสม. จังหวัดชัยภูมิทั้งหมด 24,247 คน ซึ่งเป็นผู้ที่ใกล้ชิดกับคนในชุมชนมากที่สุด และเจ้าหน้าที่สาธารณสุข ได้ครบ 100%
นอกจากนี้ สํานักงานสาธารณสุขจังหวัดชัยภูมิ ได้จัดกิจกรรมโครงการ CPR DAY ให้หน่วยบริการในสังกัดจัดกิจกรรมสอนสาธิต และฝึกปฏิบัติ CPR อย่างต่อเนื่องโดยเน้นในกลุ่ม อสม., อพปร.,นักเรียน., นักศึกษา และประชาชนทั่วไป โดยให้มีการจัดร่วมกับกิจกรรมอื่นๆ เช่น การประชุม อสม., อบรม อพปร. อย่างน้อยสัปดาห์ละ 1 ครั้ง และยังออกให้ความรู้ประชาชนที่ในงานประจําปีของจังหวัด ซึ่งมีผู้สนใจที่เข้าร่วมการฝึกจํานวนมาก ขณะนี้มีผู้ผ่านการฝึกอบรมทั้งจังหวัดแล้ว 45,271 คน
**********************************11 พฤศจิกายน 2563
รัฐบาลไทย-ข่าวทำเนียบรัฐบาล-ปลัดกอบชัยฯ และคณะเยี่ยมชมการดำเนินงานห้องปฏิบัติการด้านเทคโนโลยีอุตสาหกรรมต่างๆ ของ มหาวิทยาลัยเทคโนโลยีราชมงคลล้านนา
วันพุธที่ 11 พฤศจิกายน 2563
ปลัดกอบชัยฯ และคณะเยี่ยมชมการดําเนินงานห้องปฏิบัติการด้านเทคโนโลยีอุตสาหกรรมต่างๆ ของ มหาวิทยาลัยเทคโนโลยีราชมงคลล้านนา
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เชียงใหม่ เยี่ยมชมการดําเนินงานห้องปฏิบัติการด้านเทคโนโลยีอุตสาหกรรมต่างๆ ของ มหาวิทยาลัยเทคโนโลยีราชมงคลล้านนา
จังหวัดเชียงใหม่ : วันนี้ (11 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เชียงใหม่ เยี่ยมชมระบบวิจัยระบบพลังงานสะอาด ห้องปฏิบัติการทดสอบหน้ากากอนามัยตามมาตรฐานอุตสาหกรรม ห้องปฏิบัติการระบบเทคโนโลยีอัตโนมัติ ห้องปฏิบัติการระบบควบคุมในอุตสาหกรรม 4.0 ศูนย์วิจัยพัฒนาและทดสอบผลิตภัณฑ์ระบบขนส่งทางราง เพื่อเตรียมความพร้อมบุคลากร รองรับอุตสาหกรรมเป้าหมาย
โดยมี นายจุลพงษ์ ทวีศรี รองปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นายพิชิต มิทราวงศ์ ผู้ช่วยกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นายบุญอุ้ม วงศ์บุตร อุตสาหกรรมจังหวัดเชียงใหม่ อุตสาหกรรมในพื้นที่อุตสาหกรรมภาคเหนือเข้าร่วม ณ มหาวิทยาลัยเทคโนโลยีราชมงคลล้านนา อําเภอดอยสะเก็ด จังหวัดเชียงใหม่
รัฐบาลไทย-ข่าวทำเนียบรัฐบาล-​รมว.ทส.พร้อมสนับสนุนการท่องเที่ยววิถีใหม่ สร้างรายได้แก่ชุมชน พร้อมอนุรักษ์ความหลากหลายทางชีวภาพ
วันพุธที่ 11 พฤศจิกายน 2563
​รมว.ทส.พร้อมสนับสนุนการท่องเที่ยววิถีใหม่ สร้างรายได้แก่ชุมชน พร้อมอนุรักษ์ความหลากหลายทางชีวภาพ
​รมว.ทส.พร้อมสนับสนุนการท่องเที่ยววิถีใหม่ สร้างรายได้แก่ชุมชน พร้อมอนุรักษ์ความหลากหลายทางชีวภาพ
วันนี้ (11 พ.ย. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดการสัมมนาเชิงปฏิบัติการเพื่อระดมความเห็นด้านการท่องเที่ยวและการอนุรักษ์ความหลากหลายทางชีวภาพในการพัฒนาโครงการ Mainstreaming Biodiversity-based Tourism in Thailand to Support Sustainable Tourism Development (GEF-7) พร้อมมอบแนวทางการท่องเที่ยววิถีใหม่ที่ให้ชุมชนท้องถิ่นมีส่วนร่วมในการจัดการและร่วมรับประโยชน์ เพื่อสร้างเศรษฐกิจฐานราก และสร้างรูปแบบใหม่ด้านการอนุรักษ์กับการท่องเที่ยวอย่างยั่งยืนหลังยุค COVID-19 ซึ่งงานประชุมครั้งนี้ จัดโดยสํานักงานโครงการพัฒนาแห่งสหประชาชาติ (UNDP ประเทศไทย) ร่วมกับสํานักงานพัฒนาเศรษฐกิจจากฐานชีวภาพ (องค์การมหาชน) มี Mr.Renaud Meyer, Resident Representative ,UNDP Thailand นายธเนศพล ธนบุณยวัฒน์ เลขานุการ รมว.ทส. คณะผู้บริหาร ทส. และผู้เข้าร่วมประชุมกว่า 100 คนจาก 26 หน่วยงาน ส่วนราชการ และภาคธุรกิจเอกชนในแวดวงการท่องเที่ยวทางธรรมชาติ ณ โรงแรม เดอะสุโกศล กรุงเทพฯ
นายวราวุธ ศิลปอาชา กล่าวว่า ประเทศไทย จําเป็นต้องช่วยกันพัฒนาการท่องเที่ยววิถีใหม่ ในยุค New Normal ให้เป็นเครื่องมือสําคัญในการฟื้นฟูเศรษฐกิจชุมชน ควบคู่กับการอนุรักษ์ทรัพยากรธรรมชาติและสิ่งแวดล้อม โดยการฟื้นฟูการท่องเที่ยวภายหลัง COVID-19 จําเป็นต้องอาศัยความร่วมมือจากทุกฝ่ายและชาวบ้านในพื้นที่ ในการมาร่วมกันหาแนวทางการบริหารจัดการ เพื่อนําพาประเทศไทยให้ขับเคลื่อนไปสู่การท่องเที่ยวอย่างยั่งยืน (Sustainable Tourism) เป็นการเสริมสร้างความเข้มแข็งของเศรษฐกิจฐานรากภายในประเทศ (Local Economy) และเตรียมความพร้อมให้กับประเทศในการรับมือภาวะวิกฤตต่อไปในอนาคต โดยในโอกาสนี้ รมว.ทส.ได้หารือกับ Mr. Renaud Meyer ผู้แทน UNDP ประจําประเทศไทย และได้รับเชิญเข้าร่วมงานเปิดตัว Global Human Development Report 2019 ของภูมิภาคเอเชียแปซิฟิก ซึ่งมีกําหนดจัดขึ้นในวันที่ 16 ธันวาคม 2563 นี้อีกด้วย
โครงการบูรณาการท่องเที่ยวเชิงนิเวศระดับชุมชนในประเทศ เพื่อสนับสนุนการพัฒนาการท่องเที่ยวอย่างยั่งยืน (Mainstreaming Biodiversity-based Tourism in Thailand to Support Sustainable Tourism Development) ได้เสนอขอรับการสนับสนุนจากกองทุนสิ่งแวดล้อมโลก (Global Environmental Facility – GEF) รอบที่ 7 ภายใต้กรอบงานด้านความหลากหลายทางชีวภาพ และได้รับความเห็นชอบจากมนตรีกองทุนสิ่งแวดล้อมโลก (Global Environment Facility Council) ทั้งนี้ มีพื้นที่นําร่องในจังหวัดประจวบคีรีขันธ์ ซึ่งเป็นพื้นที่ที่มีความหลากหลายทางชีวภาพสูง และมีโครงข่ายการคมนาคมที่สะดวกสามารถเชื่อมโยงนักท่องเที่ยวเข้าสู่พื้นที่อนุรักษ์ต่างๆ ได้อย่างทั่วถึง
รัฐบาลไทย-ข่าวทำเนียบรัฐบาล-ปลัดฯ กอบชัย และคณะเยี่ยมชมการดำเนินงาน พานาคอฟฟี่ พร้อมร่วมมือยกระดับคุณภาพ มาตรฐานกาแฟไทย เชื่อมเกษตรกรและผู้ประกอบการแปรรูปกาแฟในรูปแบบ contract farming
วันพุธที่ 11 พฤศจิกายน 2563
ปลัดฯ กอบชัย และคณะเยี่ยมชมการดําเนินงาน พานาคอฟฟี่ พร้อมร่วมมือยกระดับคุณภาพ มาตรฐานกาแฟไทย เชื่อมเกษตรกรและผู้ประกอบการแปรรูปกาแฟในรูปแบบ contract farming
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมการดําเนินงานของบริษัท พานาคอฟฟี่ จํากัด อําเภอดอยสะเก็ด จังหวัดเชียงใหม่ ผู้ผลิตกาแฟดริป กาแฟคั่ว ภายใต้แบรนด์ “สด” (SOD)
จ.เชียงใหม่ : วันนี้ (11 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมการดําเนินงานของบริษัท พานาคอฟฟี่ จํากัด อําเภอดอยสะเก็ด จังหวัดเชียงใหม่ ผู้ผลิตกาแฟดริป กาแฟคั่ว ภายใต้แบรนด์ “สด” (SOD) โดยมี นายพีระ พนาสุภน ประธานบริษัท ให้การต้อนรับ และเจ้าหน้าที่ที่เกี่ยวข้อง บรรยายสรุปและแลกเปลี่ยนแนวทางการดําเนินงานร่วมกันเพื่อยกระดับคุณภาพ มาตรฐานกาแฟไทย โดยกระทรวงอุตสาหกรรมจะเป็นหน่วยงานกลางในการเชื่อมระหว่างเกษตรกรและผู้ประกอบการแปรรูปกาแฟในรูปแบบ contract farming เพื่อให้ผลผลิตของเกษตรกรมีคุณภาพ และมีช่องทางการจําหน่ายที่แน่นอนต่อไป
บริษัท พานาคอฟฟี่ฯ เป็นผู้ผลิตกาแฟแบบครบวงจร โดยผลิตภัณฑ์ของบริษัทจะเน้นจุดขายการเป็นกาแฟออร์แกนิก โดยมีเป้าหมายทําตลาดทั้งในไทยและต่างประเทศ นอกจากนี้ ยังจัดตั้งศูนย์การเรียนรู้กาแฟ “เดอะ คอฟฟีเนอรี่” (The Coffeenery) ศูนย์การเรียนรู้ด้านกาแฟที่ครบวงจรและทันสมัย ภายในมีบริการและสินค้าที่ครอบคลุมทั้งการจัดอบรมให้ความรู้แก่เกษตรกร หน่วยงานรัฐและเอกชน เช่น คอร์สกาแฟระดับเริ่มต้นไปจนถึงระดับสูงสําหรับบาริสต้า บริการสีกาแฟกะลา การคัดแยกขนาดและคัดคุณภาพเมล็ดกาแฟ บริการคั่วกาแฟ บริการบรรจุกาแฟดริป บริการผลิตกาแฟแบบโออีเอ็ม เป็นต้น
โดยมี นายจุลพงษ์ ทวีศรี รองปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นายพิชิต มิทราวงศ์ ผู้ช่วยกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นายบุญอุ้ม วงศ์บุตร อุตสาหกรรมจังหวัดเชียงใหม่ และอุตสาหกรรมในพื้นที่ภาคเหนือเข้าร่วม
รัฐบาลไทย-ข่าวทำเนียบรัฐบาล-อนุทิน มอบกรมการแพทย์เตรียม 1 มกราคม 2564 “มะเร็งรักษาทุกที่”
วันพุธที่ 11 พฤศจิกายน 2563
อนุทิน มอบกรมการแพทย์เตรียม 1 มกราคม 2564 “มะเร็งรักษาทุกที่”
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายกรมการแพทย์ “New Normal Medical Care การแพทย์ก้าวหน้า” ผู้ป่วยมะเร็งรักษาทุกที่ในโรงพยาบาลที่พร้อม เริ่ม 1 มกราคม 2564
ได้รับการรักษาเร็ว ลดการเสียชีวิต เตรียมแผนรับมือโควิด 19 เมื่อเปิดประเทศ การบําบัดรักษายาเสพติด การดูแลสุขภาพพระภิกษุอาพาธ กัญชาทางการแพทย์
วันนี้ (11 พฤศจิกายน 2563) ที่โรงแรมเครสโก จังหวัดบุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และนายแพทย์สมศักดิ์ อรรฆศิลป์ อธิบดีกรมการแพทย์ เปิดการสัมมนาเชิงวิชาการ “นโยบายการแพทย์ก้าวหน้า กรมการแพทย์ ปีงบประมาณ 2564” เพื่อสื่อสารนโยบายกระทรวงสาธารณสุขและการแพทย์ก้าวหน้าไปสู่การปฏิบัติ โดยมีอธิบดี ผู้ตรวจราชการกระทรวง สาธารณสุขนิเทศก์ เขตสุขภาพที่ 1-13 นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป และผู้บริหารกรมการแพทย์ ร่วมสัมมนา 300 คน
นายอนุทิน กล่าวว่า กระทรวงสาธารณสุข ได้มอบนโยบาย New Normal Medical Care การแพทย์ก้าวหน้า เพื่อให้ผู้รับบริการและบุคลากรการแพทย์ปลอดภัย ลดแออัด ลดเหลื่อมล้ํา ใน 5 ประเด็นสําคัญ คือ 1.การเตรียมความพร้อมในการรองรับโรคโควิด 19 เมื่อเปิดประเทศ ทั้งระบบบริการแบบ New Normal มาตรการภาครัฐและการป้องกันส่วนบุคคล 2.มะเร็งรักษาทุกที่ พัฒนารูปแบบการรักษาและระบบบริการผู้ป่วยโรคมะเร็ง ให้สามารถเข้ารับการรักษาได้ในโรงพยาบาลทุกที่ที่มีความพร้อม ลดระยะเวลารอคิว ได้รับการรักษาเร็วขึ้น ลดการเสียชีวิต เริ่มตั้งแต่วันที่ 1 มกราคม 2564 3.การบําบัดรักษาผู้ป่วยยาเสพติด โดยอาศัยการมีส่วนร่วมของชุมชนและครอบครัว บูรณาการทุกภาคส่วนในการดูแล บําบัด รักษา ฟื้นฟู 4.การดูแลสุขภาพพระภิกษุอาพาธ จัดตั้งกองทุนอุปัฏฐากพระภิกษุอาพาธทั่วประเทศมอบให้กับทุกเขตสุขภาพ และ5.กัญชาทางการแพทย์ เพิ่มการเข้าถึง ส่งเสริมการใช้สารสกัดกัญชาทางการแพทย์ และสร้างความเข้าใจแก่บุคลากรทางการแพทย์นํามาใช้ประโยชน์ในการดูแลรักษา
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า สําหรับแนวทางการจัดบริการรักษาโรคมะเร็งทุกที่ในโรงพยาบาลที่มีความพร้อม กรมการแพทย์ได้พัฒนา 4 โปรแกรมขึ้นมารองรับ ได้แก่ 1.โปรแกรมฐานข้อมูลทะเบียนมะเร็ง Thai Cancer Based (TCB) ที่ต่อยอดเป็น TCB Plus เพื่อให้ใช้ลงทะเบียนและรับส่งต่อผู้ป่วย 2.The One Program เพื่อใช้บริหารจัดการคิวในการตรวจทางรังสีวินิจฉัย และการรักษาด้วยรังสีรักษาและเคมีบําบัด โดยผู้ป่วยมะเร็งสามารถเลือกประเภทการตรวจหรือรักษา เช่น การทํา MRI, แมมโมแกรม, ซีทีสแกน เป็นต้น ซึ่งแต่ละบริการจะระบุจํานวนโรงพยาบาลที่มีความพร้อมให้บริการ เมื่อเลือกโรงพยาบาลที่ต้องการแล้ว สามารถเลือกวันและเวลาที่ผู้ป่วยสะดวกได้ ซึ่งจะมีตารางให้เห็นว่า รอบบริการไหนที่มีคิวเต็มแล้วหรือยังว่างอยู่ เปรียบเสมือนการชมภาพยนตร์ที่สามารถเลือกภาพยนตร์ที่ชอบ เลือกโรงหนัง เลือกรอบเวลาและที่นั่งตามสะดวก 3.โปรแกรม DMS bed Monitoring เพื่อใช้บริหารจัดการเตียง และ4.แอปพลิเคชัน DMS Telemedicine ที่ใช้นัดคิวเพื่อรับการปรึกษาทางไกล (Tele-Consult) กับแพทย์ได้ ขอนัดรับยา ติดตามการรับยาทางไปรษณีย์ เป็นต้น
พฤศจิกายน3/3 ******************************** 11 พฤศจิกายน 2563
รัฐบาลไทย-ข่าวทำเนียบรัฐบาล-ทส. แถลงการค้นพบซากดึกดำบรรพ์ปลาปอดชนิดใหม่ของโลก “เฟอร์กาโนเซอราโตดัส แอนเคมเป” อายุ 150 ล้านปี
วันพุธที่ 11 พฤศจิกายน 2563
ทส. แถลงการค้นพบซากดึกดําบรรพ์ปลาปอดชนิดใหม่ของโลก “เฟอร์กาโนเซอราโตดัส แอนเคมเป” อายุ 150 ล้านปี
ทส. แถลงการค้นพบซากดึกดําบรรพ์ปลาปอดชนิดใหม่ของโลก “เฟอร์กาโนเซอราโตดัส แอนเคมเป” อายุ 150 ล้านปี
วันนี้​ (11​ พ.ย. 63)​ เวลา 11.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการแถลงข่าวการค้นพบซากดึกดําบรรพ์ปลาปอดชนิดใหม่ของโลก “เฟอร์กาโนเซอราโตดัส แอนเคมเป” ถูกค้นพบที่แหล่งซากดึกดําบรรพ์ภูน้อย จังหวัดกาฬสินธุ์ โดยมี นายสมหมาย เตชวาล อธิบดีกรมทรัพยากรธรณี รศ.ดร.มงคล อุดชาชน ผู้อํานวยการศูนย์วิจัยและการศึกษาบรรพชีวินวิทยา มหาวิทยาลัยมหาสารคาม และดร.พรเพ็ญ จันทสิทธิ์ พิพิธภัณฑ์สิรินธร กรมทรัพยากรธรณี ร่วมแถลง และมีคณะผู้บริหาร ทส. และสื่อมวลชนเข้าร่วมงาน ณ ห้องประชุม 101 กระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา เปิดเผยว่า “เฟอร์กาโนเซอราโตดัส แอนเคมเป” จัดเป็นปลาโบราณที่พบมาตั้งแต่ 417 ล้านปี มีคุณสมบัติพิเศษ คือ สามารถหายใจด้วยปอดร่วมกับการหายใจด้วยเหงือก ซึ่งซากดึกดําบรรพ์ปลาปอดที่พบครั้งนี้ ประกอบด้วย ชิ้นส่วนของกะโหลกและแผ่นฟันซึ่งคาดว่าเป็นชิ้นส่วนจากปลาตัวเดียวกัน มีอายุประมาณ 150 ล้านปี โดยสกุลนี้มีการพบในประเทศจีน ประเทศรัสเซีย และประเทศไทยเท่านั้น ดังนั้น การค้นพบครั้งนี้ จึงนับว่ามีความสําคัญต่อการศึกษาวิวัฒนาการและถิ่นอาศัยในอดีตของปลาปอดของโลก
ผลการศึกษาวิจัยจากผู้เชี่ยวชาญด้านซากดึกดําบรรพ์ปลา Dr.Lionel Cavin พิพิธภัณฑ์ประวัติศาสตร์ธรรมชาติเจนีวา ร่วมกับ ดร.อุทุมพร ดีศรี อาจารย์ประจําภาควิชาชีววิทยา และศูนย์วิจัยและการศึกษาบรรพชีวินวิทยา คณะวิทยาศาสตร์ มหาวิทยาลัยมหาสารคาม และ ดร.พรเพ็ญ จันทสิทธิ์ นักธรณีวิทยาชํานาญการ พิพิธภัณฑ์สิรินธร กรมทรัพยากรธรณี พบว่า รูปสัณฐานของส่วนกะโหลกและแผ่นฟันปลาปอดที่พบ จัดอยู่ในสกุล เฟอกาโนเซอราโตดัส แต่มีความแตกต่างจากชนิดอื่น จึงได้ตั้งชื่อปลาปอด ที่พบในแหล่งซากดึกดําบรรพ์ภูน้อยนี้ เป็นปลาปอดชนิดใหม่ของโลก นามว่า “เฟอร์กาโนเซอราโตดัส แอนเคมเป (Ferganoceratodus annekempae) ซึ่งชื่อชนิดตั้งเป็นเกียรติแก่
Dr. Anne Kemp (ดร.แอน เคมป์) ผู้เชี่ยวชาญปลาปอดของโลก
รัฐบาลไทย-ข่าวทำเนียบรัฐบาล-ก.อุตฯ ระดมสมองหน่วยงานภาครัฐและเอกชนภาคเหนือจัดทำยุทธศาสตร์และแผนการพัฒนาอุตฯ หุ่นยนต์และระบบอัตโนมัติ เร่งขับเคลื่อนภาคอุตฯ ด้วยระบบอัตโนมัติและดิจิทัล
วันพุธที่ 11 พฤศจิกายน 2563
ก.อุตฯ ระดมสมองหน่วยงานภาครัฐและเอกชนภาคเหนือจัดทํายุทธศาสตร์และแผนการพัฒนาอุตฯ หุ่นยนต์และระบบอัตโนมัติ เร่งขับเคลื่อนภาคอุตฯ ด้วยระบบอัตโนมัติและดิจิทัล
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาระดมสมองการจัดทํายุทธศาสตร์และแผนการพัฒนาอุตสาหกรรมหุ่นยนต์และระบบอัตโนมัติในภาคเหนือ ณ โรงแรมฮอไรซั่น วิลเลจ แอนด์ รีสอร์ท จังหวัดเชียงใหม่
จังหวัดเชียงใหม่ : วันนี้ (11 พฤศจิกายน 2563) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาระดมสมองการจัดทํายุทธศาสตร์และแผนการพัฒนาอุตสาหกรรมหุ่นยนต์และระบบอัตโนมัติในภาคเหนือ เพื่อเป็นจุดเริ่มต้นในการเสริมสร้างความเข้มแข็งให้กับอุตสาหกรรม โดยการนําหุ่นยนต์และระบบอัตโนมัติและดิจิทัล เข้ามาใช้ให้ตรงกับอุตสาหกรรมการผลิต และการบริการในแต่ละภูมิภาคของประเทศไทย โดยมีผู้เชี่ยวชาญและองค์กรที่เกี่ยวข้องเข้ามาร่วมแลกเปลี่ยนข้อมูลและกําหนดทิศทางพัฒนาเทคโนโลยีของอุตสาหกรรมหุ่นยนต์และระบบอัตโนมัติ เพื่อบูรณาการสรรพกําลังของประเทศให้ขับเคลื่อนไปในทิศทางเดียวกัน
การจัดระดมสมองหน่วยงานภาครัฐและเอกชนเพื่อจัดทํายุทธศาสตร์และแผนการพัฒนาอุตสาหกรรมหุ่นยนต์และระบบอัตโนมัติ กําหนดจัดขึ้น 3 ครั้ง ครั้งที่ 1 ภาคกลาง จ. กรุงเทพฯ ครั้งที่ 2 ภาคเหนือ จ.เชียงใหม่ ครั้งที่ 3 ภาคตะวันออกเฉียงเหนือ จ.ขอนแก่น รวมถึงการสัมภาษณ์เชิงลึกผู้เชี่ยวชาญต่างประเทศ
โดยมี นายจุลพงษ์ ทวีศรี รองปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นายพิชิต มิทราวงศ์ ผู้ช่วยกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นายบุญอุ้ม วงศ์บุตร อุตสาหกรรมจังหวัดเชียงใหม่ อุตสาหกรรมจังหวัดในพื้นที่ภาคเหนือ หน่วยงานภาครัฐและภาคเอกชน เข้าร่วม ณ โรงแรมฮอไรซั่น วิลเลจ แอนด์ รีสอร์ท จังหวัดเชียงใหม่ #อุตสาหกรรมหุ่นยนต์และระบบอัตโนมัติ #กระทรวงอุตสาหกรรม #prindustry2020
รัฐบาลไทย-ข่าวทำเนียบรัฐบาล-กรมบัญชีกลางขานรับนโยบาย ฟอร์มทีมติดตามเร่งรัดการเบิกจ่ายงบประมาณ
วันพุธที่ 11 พฤศจิกายน 2563
กรมบัญชีกลางขานรับนโยบาย ฟอร์มทีมติดตามเร่งรัดการเบิกจ่ายงบประมาณ
ตามที่กระทรวงการคลังได้เสนอมาตรการการคลังด้านการใช้จ่ายภาครัฐ ที่จะต้องเร่งรัด สนับสนุนให้มีเม็ดเงินจากระบบงบประมาณรายจ่ายประจําปีงบประมาณ 2564 ลงสู่ระบบเศรษฐกิจให้รวดเร็วมากยิ่งขึ้นและสนับสนุนการฟื้นตัวของเศรษฐกิจหลังการแพร่ระบาดของ COVID-19
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่กระทรวงการคลังได้เสนอมาตรการการคลังด้านการใช้จ่ายภาครัฐ ที่จะต้องเร่งรัด สนับสนุนให้มีเม็ดเงินจากระบบงบประมาณรายจ่ายประจําปีงบประมาณ 2564 ลงสู่ระบบเศรษฐกิจให้รวดเร็วมากยิ่งขึ้นและสนับสนุนการฟื้นตัวของเศรษฐกิจหลังการแพร่ระบาดของเชื้อไวรัสโคโรนา 2019 (COVID-19) และคณะรัฐมนตรีได้มีมติเห็นชอบมาตรการการคลังด้านการใช้จ่ายภาครัฐ ซึ่งประกอบด้วย การกําหนดเป้าหมายการใช้จ่ายงบประมาณปี 2564 ทั้งรายจ่ายประจําและงบลงทุน แบ่งตามไตรมาส ไตรมาสแรกภาพรวมการเบิกจ่ายต้องได้ร้อยละ 32 ไตรมาสที่ 2 ภาพรวมการเบิกจ่ายต้องได้ร้อยละ 54 ไตรมาส 3 ภาพรวมการเบิกจ่ายต้องได้ร้อยละ 77 และไตรมาสสุดท้ายภาพรวมการเบิกจ่ายต้องได้ร้อยละ100 ของงบประมาณ รวมทั้งเร่งรัดการเบิกจ่ายค่าใช้จ่ายด้านการฝึกอบรม ประชุม สัมมนา ให้มากที่สุดหรือไม่น้อยกว่าร้อยละ 50 ในไตรมาสแรกของปีงบประมาณ โดยให้สนับสนุนโรงแรมขนาดกลางและขนาดเล็ก เน้นพื้นที่เมืองรองเป็นหลัก เพื่ออัดฉีดเม็ดเงินลงสู่ระบบเศรษฐกิจให้เร็วที่สุดในการกระตุ้นการฟื้นตัวช่วงหลังจากสถานการณ์การแพร่ระบาดของโควิด-19 นอกจากนี้ คณะรัฐมนตรี ยังเห็นชอบแต่งตั้งคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ โดยมีรัฐมนตรีว่าการกระทรวงการคลังเป็นประธาน เพื่อติดตาม หารือ และเร่งรัดการเบิกจ่ายงบประมาณทั้งรายจ่ายประจําและรายจ่ายลงทุนของทุกหน่วยรับงบประมาณและการใช้จ่ายภาครัฐอื่นๆ เพื่อเร่งรัดมาตรการการเงินเพื่ออัดฉีดเม็ดเงินเข้าสู่ระบบเศรษฐกิจให้เร็วที่สุดและกระตุ้นเศรษฐกิจ
“กรมบัญชีกลางพร้อมสนับสนุนการดําเนินการของคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐตามมติคณะรัฐมนตรีข้างต้น เพื่อประโยชน์ในการติดตามและเร่งรัดการเบิกจ่ายงบประมาณทั้งรายจ่ายประจําและรายจ่ายลงทุนของหน่วยรับงบประมาณ ให้เป็นไปตามเป้าหมายและเป็นไปอย่างมีประสิทธิภาพ โดยได้เตรียมแต่งตั้งคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่าย ประจําปีงบประมาณ พ.ศ. 2564 สําหรับผลการใช้จ่ายงบประมาณ ประจําปีงบประมาณ พ.ศ. 2564 ตั้งแต่ต้นปีงบประมาณ ถึงวันที่ 6 พฤศจิกายน 2563 มีการใช้จ่ายแล้ว 536,565.47 ล้านบาท คิดเป็นร้อยละ 16.33 ของวงเงินงบประมาณ (3,285,962.48 ล้านบาท) จําแนกเป็นรายจ่ายประจํา 467,488.44 ล้านบาท (ร้อยละ 17.73) และรายจ่ายลงทุน 69,077.03 (ร้อยละ 10.64) โดยกรมบัญชีกลางพร้อมสนับสนุนหน่วยรับงบประมาณทุกแห่งให้ดําเนินการเป็นไปตามเป้าหมาย รวมทั้งช่วยดําเนินการเร่งรัดเบิกจ่ายค่าใช้จ่ายด้านการฝึกอบรม ประชุม สัมมนา ประจําปีงบประมาณ พ.ศ. 2564 (front load) ทั้งนี้ หากมีข้อสงสัย สามารถสอบถามเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ผ่านภาค ก. เตรียมตัวให้พร้อม  กสร.จะเปิดสอบบรรจุเป็น “ข้าราชการ” จำนวน 40 อัตรา
วันพุธที่ 11 พฤศจิกายน 2563
ผ่านภาค ก. เตรียมตัวให้พร้อม  กสร.จะเปิดสอบบรรจุเป็น “ข้าราชการ” จํานวน 40 อัตรา
กรมสวัสดิการและคุ้มครองแรงงาน เตรียมเปิดสอบแข่งขันเพื่อบรรจุและแต่งตั้งบุคคลเข้ารับราชการในตําแหน่ง นักวิชาการแรงงาน (ปริญาตรีทุกสาขา) เจ้าพนักงานการเงินและบัญชี (ปวส.บัญชี/การเงิน-การธนาคาร) และเจ้าพนักงานธุรการ (ปวส.ทุกสาขา) รวม 40 อัตรา
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กรมเตรียมดําเนินการเปิดสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการพลเรือนสามัญ สังกัดกรมสวัสดิการและคุ้มครองแรงงานในตําแหน่งนักวิชาการแรงงานปฏิบัติการ จํานวน 30 อัตรา ตําแหน่ง เจ้าพนักงานการเงินและบัญชีปฏิบัติงาน จํานวน 3 อัตรา และตําแหน่งเจ้าพนักงานธุรการปฏิบัติงาน จํานวน 7 อัตรา รวมทั้งสิ้น 40 อัตรา ซึ่งจะบรรจุไปปฏิบัติงานทั้งส่วนกลางและส่วนภูมิภาค โดยได้กําหนดคุณสมบัติเฉพาะตําแหน่งไว้ดังนี้ ตําแหน่งนักวิชาการแรงงาน รับผู้ที่มีวุฒิปริญญาตรีในทุกสาขา ปฏิบัติงานด้านวิชาการตามภารกิจของกรมในการคุ้มครองดูแลแรงงานทั้งในระบบและนอกระบบ รวมถึงดําเนินการตามกฎหมายที่อยู่ในความดูแลรับผิดชอบของกรม ตําแหน่งเจ้าพนักงานการเงินและบัญชี มีวุฒิประกาศนียบัตรวิชาชีพชั้นสูง (ปวส.) ในสาขาวิชาการบัญชี การเงิน หรือการเงินและการธนาคาร ปฏิบัติงานด้านเอกสารทางการเงินและบัญชี รวมถึงรายละเอียดในการทํางบประมาณประจําปีของกรม และตําแหน่งเจ้าพนักงานธุรการ มีวุฒิประกาศนียบัตรวิชาชีพชั้นสูง (ปวส.) ในทุกสาขาวิชา ปฏิบัติงานด้านธุรการ สารบรรณ งานบริการทั่วไป เช่น การรับส่งหนังสือราชการ ลงทะเบียน จัดเก็บข้อมูลสถิติ เอกสารต่าง ๆ
นายอภิญญา กล่าวต่อว่า สําหรับผู้ที่สนใจสมัครสอบเข้ารับราชการกับกรมสวัสดิการและคุ้มครองแรงงาน ต้องเป็นผู้ที่มีหนังสือรับรองการสอบผ่านการวัดความรู้ความสามารถทั่วไป (ภาค ก.) ของสํานักงาน ก.พ. ในระดับเดียวกันกับคุณวุฒิที่ใช้สมัครสอบ หรือสูงกว่า โดยสมัครได้ทางอินเทอร์เน็ตเท่านั้น ที่เว็บไซต์ http://labour.jobthaigov.com หัวข้อ “สมัครสอบแข่งขันเพื่อบรรจุบุคคลเข้ารับราชการ” ตั้งแต่วันที่ 18 พฤศจิกายน - 14 ธันวาคม 2563 ไม่เว้นวันหยุดราชการ ทั้งนี้ สามารถติดตามอ่านประกาศการรับสมัครสอบได้ที่เว็บไซต์กองการเจ้าหน้าที่ กรมสวัสดิการและคุ้มครองแรงงาน http://personnel.labour.go.th หรือโทรศัพท์สอบถามรายละเอียดเพิ่มเติมได้ที่หมายเลข 0 2246 2770
รัฐบาลไทย-ข่าวทำเนียบรัฐบาล-​รมว.ทส. รับข้อเสนอผู้ประกอบการแท็กซี่ ยืดอายุจาก 9 ปี เป็น 12 ปี
วันพุธที่ 11 พฤศจิกายน 2563
​รมว.ทส. รับข้อเสนอผู้ประกอบการแท็กซี่ ยืดอายุจาก 9 ปี เป็น 12 ปี
​รมว.ทส. รับข้อเสนอผู้ประกอบการแท็กซี่ ยืดอายุจาก 9 ปี เป็น 12 ปี
วันนี้​ (9 พ.ย. 63) เวลา​ประมาณ​ 18.20 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ได้พบปะพูดคุย​ และหารือกับตัวแทนกลุ่มผู้ประกอบอาชีพขับรถแท็กซี่ที่มายื่นหนังสือตั้งแต่ช่วงเช้าที่ผ่านมา​ เพื่อเรียกร้องให้กระทรวงทรัพยากรธรรมชาติและสิ่งแวดล้อม (ทส.) ทบทวนเรื่องการเยียวยาขยายอายุรถแท็กซี่จาก 9 ปี เป็น 12 ปี นับตั้งแต่ที่จดทะเบียนเป็นครั้งแรก จํานวน 87,000 คัน เพื่อเป็นการลดค่าใช้จ่ายให้แก่ผู้ประกอบการอาชีพแท็กซี่ในช่วงภาวะโควิด -19 ณ​ บริเวณหน้ากระทรวงทรัพยากรธรรมชาติและสิ่งแวดล้อม​
​รมว.ทส.​ กล่าวว่า​ ต้องขออภัยพี่น้องขับรถแท็กซี่ที่ออกมาเรียกร้อง ไม่อยากให้ใครเดือดร้อน การแก้ไขปัญหาต้องไม่กระทบฝ่ายใดฝ่ายหนึ่ง บางฝ่ายมีข้อสังเกตเรื่องฝุ่นละออง PM2.5 ที่จะเกิดขึ้น สิ่งที่กระทรวงทรัพย์ฯ ต้องบริหารคือความสุขของทุกคนทุกกลุ่มขอบคุณที่กลุ่มพี่น้องชาวแท็กซี่มาพบ และต้องขอโทษพี่น้องประชาชนที่อยู่บริเวณใกล้เคียงในซอยอารีย์​ ที่ทําให้การจราจรติดขัดกันทั้งวัน​ เมื่อทางกลุ่มพี่น้องแท็กซี่เสนอที่จะมีการตรวจสภาพรถทุก 3 เดือน ปีละ 4 ครั้ง ก็จะเป็นคําตอบให้กับสังคม พี่น้องประชาชนจะได้อุ่นใจจากข้อกังวล เขาจะได้อุ่นใจที่ได้รับการดูแล และทางกระทรวงทรัพย์ฯ ก็ยินดีที่จะขยายจาก 9 ปีเป็น 12 ปีตามที่ขอ​ และตามจํานวนรถที่มีในระบบทุกคัน
ทั้งนี้​ รัฐบาลได้ให้ความสําคัญกับปัญหาปากท้องของพี่น้องประชาชนในทุกๆ กลุ่ม ​ทางกลุ่มแท็กซี่เองต้องเลี้ยงดูตนเอง ครอบครัว เสียค่างวดผ่อนรถ ทางรัฐมนตรีและรัฐบาล มีหน้าที่แก้ไขปัญหาให้พี่น้องประชาชน ให้ทุกฝ่ายดําเนินกิจกรรมของตัวเองไปได้ สําคัญที่สุดพวกเราอยู่ต้องร่วมกันได้อย่างมีความสุข และในวันพรุ่งนี้ (10 พ.ย.63) จะเข้าหารือกับรัฐมนตรีว่าการกระทรวงคมนาคมและนายกรัฐมนตรี เพื่อเรียนให้ท่านทราบในเรื่องดังกล่าว และจะลงนามในเอกสารถึงกระทรวงคมนาคมภายในคืนนี
รัฐบาลไทย-ข่าวทำเนียบรัฐบาล-ลงทะเบียนโครงการคนละครึ่งเพิ่มเติม มีผู้ลงทะเบียนครบแล้ว
วันพุธที่ 11 พฤศจิกายน 2563
ลงทะเบียนโครงการคนละครึ่งเพิ่มเติม มีผู้ลงทะเบียนครบแล้ว
โครงการคนละครึ่งซึ่งเปิดให้ประชาชนลงทะเบียนเพิ่มเติม จํานวน 2.5 ล้านสิทธิ ภายใต้กลุ่มเป้าหมาย 10 ล้านสิทธิ  เมื่อช่วงเช้าของวันที่ 11 พฤศจิกายน 2563 (11/11) ผ่านเว็บไซต์ www.คนละครึ่ง.com มีประชาชนให้ความสนใจลงทะเบียนเข้าร่วมโครงการคนละครึ่งอย่างมาก
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า โครงการคนละครึ่งซึ่งเปิดให้ประชาชนลงทะเบียนเพิ่มเติม จํานวน 2.5 ล้านสิทธิ ภายใต้กลุ่มเป้าหมาย 10 ล้านสิทธิ เมื่อช่วงเช้าของวันที่ 11 พฤศจิกายน 2563 (11/11) ผ่านเว็บไซต์ www.คนละครึ่ง.com มีประชาชนให้ความสนใจลงทะเบียนเข้าร่วมโครงการคนละครึ่งอย่างมากและลงทะเบียนครบจํานวนในเวลาอย่างรวดเร็ว ทั้งนี้ ระบบจะทําการตรวจสอบและส่ง SMS แจ้งผลการลงทะเบียนภายใน 3 วัน สําหรับยอดลงทะเบียนที่ไม่ผ่านการตรวจสอบและยอดผู้ที่ได้รับสิทธิที่ถูกตัดสิทธิจากการไม่ใช้จ่ายภายใน 14 วัน จะมีการรวบรวมมาเปิดให้ประชาชนลงทะเบียนใหม่ต่อไป
รองโฆษกกระทรวงการคลังย้ําว่าประชาชนที่ลงทะเบียนสําเร็จและได้รับ SMS ยืนยันสิทธิแล้วขอให้รีบติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อย โดยท่านสามารถเติมเงินจํานวนเท่าใดก็ได้ตามต้องการเข้าไปในแอปพลิเคชัน “เป๋าตัง” ก็จะสามารถใช้สิทธิซื้อสินค้ากับผู้ประกอบการร้านค้าที่มีแอปพลิเคชัน “ถุงเงิน” ที่เข้าร่วมโครงการได้ทันที ซึ่งสามารถใช้จ่ายได้ถึงวันที่ 31 ธันวาคม 2563 หากไม่ใช้จ่ายภายใน 14 วัน นับจากวันถัดจากวันที่ได้รับ SMS แจ้งรับสิทธิ ท่านจะถูกตัดสิทธิและไม่สามารถลงทะเบียนเข้าร่วมโครงการได้อีก
นอกจากนี้ สําหรับความคืบหน้าล่าสุด ณ วันที่ 11 พฤศจิกายน 2563 เวลา 12.00 น. มีร้านค้าลงทะเบียนเข้าร่วมโครงการแล้วกว่า 5.9 แสนร้านค้า และมีผู้ใช้สิทธิแล้วจํานวน 7,410,937 คน โดยมียอดการใช้จ่ายสะสม 11,889 ล้านบาท แบ่งเป็นเงินที่ประชาชนจ่าย 6,059 ล้านบาท และภาครัฐร่วมจ่ายอีก 5,830 ล้านบาท ยอดใช้จ่ายเฉลี่ย 210 บาทต่อครั้ง โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ
ทั้งนี้ รองโฆษกกระทรวงการคลังได้ขอความร่วมมือประชาชนและร้านค้าให้ปฏิบัติตามหลักเกณฑ์และเงื่อนไขของโครงการ โดยเฉพาะอย่างยิ่งขอให้ร้านค้าอย่าฉวยโอกาสขึ้นราคาสินค้า เนื่องจากจะเป็นการเอาเปรียบประชาชนและทําลายบรรยากาศของการจับจ่ายใช้สอยตามโครงการคนละครึ่ง อีกทั้งประชาชนโปรดอย่าหลงเชื่อการเชิญชวนตามโฆษณาผ่านช่องทางต่าง ๆ ในการช่วยดําเนินการโดยไม่มีการใช้จ่ายจริงอย่างเด็ดขาดเพราะอาจตกเป็นเหยื่อในการสนับสนุนให้เกิดการกระทําความผิดและมีโทษตามกฎหมายที่เกี่ยวข้องได้ ซึ่งกระทรวงการคลังโดยสํานักงานเศรษฐกิจการคลังได้แต่งตั้งคณะทํางานขึ้นมาเพื่อดําเนินการตรวจสอบและพิจารณาการกระทําที่อาจเข้าข่ายผิดเงื่อนไขโครงการ โดยหากตรวจสอบพบว่ามีการกระทําผิดจริง จะมีการระงับการใช้แอปพลิเคชันและระงับการจ่ายเงินร้านค้าทันที
รองโฆษกกระทรวงการคลังยังได้กล่าวเพิ่มเติมว่า ขณะนี้กระทรวงการคลังอยู่ระหว่างการพิจารณาจัดทําโครงการคนละครึ่งระยะที่ 2 เป็นของขวัญปีใหม่ให้ประชาชน เพื่อรักษาระดับการบริโภคของประชาชนและกระจายรายได้ไปยังร้านค้ารายย่อยได้อย่างต่อเนื่อง
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-โครงการประกันรายได้เกษตรกรผู้ปลูกข้าว ปี 2563/64 รอบที่ 1
วันพุธที่ 11 พฤศจิกายน 2563
โครงการประกันรายได้เกษตรกรผู้ปลูกข้าว ปี 2563/64 รอบที่ 1
วันพุธที่ 11 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการประกันรายได้เกษตรกรผู้ปลูกข้าว ปีการผลิต 2563/64 รอบที่ 1 วงเงิน 23,000 ล้านบาท สูงสุดตันละ 15,000 บาท ตามแต่ละชนิดข้าว ณ ราคาความชื้นไม่เกินร้อยละ 15 โดยเกษตรกรที่เข้าร่วมโครงการนี้ จะต้องเป็นผู้ขึ้นทะเบียนผู้ปลูกข้าวปีการผลิต 63/64 (รอบที่ 1) กับกระทรวงเกษตรและสหกรณ์ และปลูกข้าวระหว่างวันที่ 1 เม.ย. – 31 ต.ค. 63 ยกเว้นภาคใต้ที่ปลูกข้าวระหว่างวันที่ 16 มิ.ย. 63 – 28 ก.พ. 64 โดยเกษตรกรสามารถเข้าร่วมโครงการประกันฯ ได้แปลงละ 1 ครั้ง เท่านั้น เพื่อป้องกันการจ่ายเงินซ้ําซ้อน ซึ่ง ธ.ก.ส. จะจ่ายเงินตามประกาศราคาเกณฑ์กลางอ้างอิงในแต่ละรอบ เข้าบัญชีเกษตรกรโดยตรง โดยเกษตรกรไม่ต้องทําสัญญาประกันรายได้ กับ ธ.ก.ส.
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท.1 สั่งการ 52 จังหวัด ภาคเหนือ อีสาน กลาง ตะวันออก เตรียมพร้อมรับมือภัยหนาว ย้ำดูแลประชาชน และนักท่องเที่ยวอย่างทั่วถึง
วันพุธที่ 11 พฤศจิกายน 2563
มท.1 สั่งการ 52 จังหวัด ภาคเหนือ อีสาน กลาง ตะวันออก เตรียมพร้อมรับมือภัยหนาว ย้ําดูแลประชาชน และนักท่องเที่ยวอย่างทั่วถึง
มท.1 สั่งการ 52 จังหวัด ภาคเหนือ อีสาน กลาง ตะวันออก เตรียมพร้อมรับมือภัยหนาว ย้ําดูแลประชาชน และนักท่องเที่ยวอย่างทั่วถึง
วันนี้ (11 พ.ย. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากการติดตามสภาพอากาศร่วมกับกรมอุตุนิยมวิทยาพบว่าประเทศไทยได้เข้าสู่ฤดูหนาวตั้งแต่วันที่ 22 ตุลาคม 2563 และจากการคาดหมายลักษณะอากาศช่วงฤดูหนาวของประเทศไทยพบว่าช่วงเวลาที่มีอากาศหนาวเย็นที่สุดจะเริ่มตั้งแต่ประมาณกลางเดือนธันวาคม 2563 ถึงปลายเดือนมกราคม 2564 และสิ้นสุดประมาณปลายเดือนกุมภาพันธ์ 2564 โดยคาดการณ์ว่าในพื้นที่ภาคเหนือ ภาคตะวันออกเฉียงเหนือ ภาคกลาง และภาคตะวันออก รวม 52 จังหวัดจะมีอากาศหนาวถึงหนาวจัดในบางพื้นที่ โดยเฉพาะบริเวณยอดดอย ยอดภู และเทือกเขาจะมีอากาศหนาวจัดและมีน้ําค้างแข็งเกิดขึ้นได้บ่อยครั้ง
พลเอก อนุพงษ์ เผ่าจินดา กล่าวว่า ได้สั่งการไปยังกองอํานวยการป้องกันและบรรเทาสาธารณภัยจังหวัดให้เตรียมความพร้อมรับมือภัยหนาวด้วยการ 1) ดําเนินการจัดตั้งคณะทํางานติดตามสถานการณ์ภายใต้กองอํานวยการป้องกันและบรรเทาสาธารณภัยจังหวัด ทําหน้าที่ติดตามสภาวะอากาศ คาดหมายพื้นที่เสี่ยงที่มีโอกาสเกิดอาการหนาวหรือหนาวจัด การแจ้งเตือนและเตรียมความพร้อมให้ความช่วยเหลือผู้ประสบภัยจากอากาศหนาวในพื้นที่ 2) ประชุมกองอํานวยการป้องกันและบรรเทาสาธารณภัยจังหวัดร่วมกับหน่วยงานที่เกี่ยวข้องเพื่อซักซ้อมแนวทางการให้ความช่วยเหลือผู้ประสบภัย การกําหนดแนวทาง การจัดเตรียมเครื่องกันหนาว ตลอดจนชี้แจงระเบียบหลักเกณฑ์การให้ความช่วยเหลือ 3) ให้ทบทวน ปรับปรุงแผนเผชิญเหตุของจังหวัด โดยเฉพาะการสํารวจปรับปรุงข้อมูลบัญชีผู้ประสบภัยหนาวกลุ่มเปราะบาง ได้แก่ ผู้สูงอายุ เด็กไร้ผู้อุปการะ คนพิการ ทุพพลภาพ สตรีมีครรภ์ และผู้มีรายได้น้อยให้เป็นปัจจุบัน และปรับปรุงข้อมูลวัสดุอุปกรณ์ให้สอดคล้องกับสถานการณ์ปัจจุบัน 4) สร้างการรับรู้ประชาชนในการดูแลสุขภาพช่วงฤดูหนาวพร้อมประสานหน่วยงานด้านสาธารณสุขเฝ้าระวังและเตรียมความพร้อมป้องกันโรคติดต่อในช่วงฤดูหนาว และรณรงค์ขอความร่วมมือเกษตรกรใช้วิธีการไถกลบแทนการเผาตอซังและวัสดุทางการเกษตรเพื่อลดมลพิษในอากาศและปัญหาหมอกควัน 5) กําหนดมาตรการในการป้องกันการเกิดอัคคีภัยและลดอุบัติเหตุที่อาจเกิดขึ้นแก่นักท่องเที่ยวที่เดินทางไปตามสถานที่ท่องเที่ยวที่มีอากาศหนาวเย็น เช่น ทัศนวิสัยจากหมอกหนา เสี่ยงต่อการเกิดอุบัติเหตุจากการจราจร และอัคคีภัยในเต็นท์ที่พักของนักท่องเที่ยว เป็นต้น โดยจัดเจ้าหน้าที่ รถยนต์ดับเพลิง รถบรรทุกน้ํา และอุปกรณ์ดับเพลิงให้มีความพร้อมปฏิบัติงานได้ทันที
พลเอก อนุพงษ์ เผ่าจินดา กล่าวเพิ่มเติมว่าได้เน้นย้ําให้ทุกหน่วยงานดําเนินการตามแผนเผชิญเหตุฯ ทันทีเมื่อเกิดภัย พร้อมทั้งประสานงานกับหน่วยงานต่าง ๆ ทั้งหน่วยทหาร ภาคราชการ ภาคเอกชน องค์กรการกุศล มูลนิธิ และประชาชนจิตอาสา แบ่งพื้นที่รับผิดชอบเพื่อบูรณาการให้การช่วยเหลือผู้ประสบภัยหนาวไม่ซ้ําซ้อนกันและเป็นไปอย่างทั่วถึง นอกจากนี้ ขอให้จังหวัด อําเภอ องค์กรปกครองส่วนท้องถิ่น ปฏิบัติตามระเบียบและหลักเกณฑ์ที่เกี่ยวข้องในการช่วยเหลือผู้ประสบภัยหนาวอย่างเคร่งครัด โดยคํานึงถึงความเดือดร้อนของประชาชนที่ขาดแคลนเครื่องกันหนาวเป็นสําคัญ
รัฐบาลไทย-ข่าวทำเนียบรัฐบาล-พันธบัตรรัฐบาลเพื่อความยั่งยืน (Sustainability Bond) ผ่านการรับรองด้านสิ่งแวดล้อมจาก Climate Bonds Initiative (CBI) ช่วยเพิ่มความเชื่อมั่นจากนักลงทุนนานาชาติ
วันพุธที่ 11 พฤศจิกายน 2563
พันธบัตรรัฐบาลเพื่อความยั่งยืน (Sustainability Bond) ผ่านการรับรองด้านสิ่งแวดล้อมจาก Climate Bonds Initiative (CBI) ช่วยเพิ่มความเชื่อมั่นจากนักลงทุนนานาชาติ
พันธบัตรรัฐบาลเพื่อความยั่งยืน (Sustainability Bond) ที่ออกโดยกระทรวงการคลังได้รับการรับรองด้านความรับผิดชอบต่อสิ่งแวดล้อมจาก Climate Bonds Initiative (CBI) ซึ่งเป็นองค์กรอิสระด้านสิ่งแวดล้อมนานาชาติที่ไม่แสวงผลกําไร
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า พันธบัตรรัฐบาลเพื่อความยั่งยืน (Sustainability Bond) ที่ออกโดยกระทรวงการคลังได้รับการรับรองด้านความรับผิดชอบต่อสิ่งแวดล้อมจาก Climate Bonds Initiative (CBI) ซึ่งเป็นองค์กรอิสระด้านสิ่งแวดล้อมนานาชาติที่ไม่แสวง ผลกําไรและมีวัตถุประสงค์เพื่อการขับเคลื่อนการลงทุนและการระดมทุนในตลาดตราสารหนี้ที่มุ่งเน้นการอนุรักษ์สิ่งแวดล้อมและแก้ปัญหาการเปลี่ยนแปลงสภาพภูมิอากาศ โดยการรับรองจาก CBI เป็นการยืนยันว่า พันธบัตรของรัฐบาลที่ออกผ่านเกณฑ์และมาตรฐานตามแนวปฏิบัติที่เป็นเลิศ (best practice) ในด้านการอนุรักษ์สิ่งแวดล้อมและมีความโปร่งใสในการบริหารจัดการเงินที่ได้จากการระดมทุนที่เป็นมาตรฐานสากลและได้รับการยอมรับจากนักลงทุนนานาประเทศ
กระทรวงการคลังได้ดําเนินการออกพันธบัตรรัฐบาลเพื่อความยั่งยืนเพื่อสนับสนุนการดําเนินงานและนโยบายของรัฐบาลให้สอดคล้องกับเป้าหมายการพัฒนาอย่างยั่งยืนขององค์การสหประชาชาติ (United Nation Sustainable Development Goals: UNSDGs) และความตกลงปารีส (Paris Agreement) เพื่อแก้ไขปัญหาด้าน Climate Change โดยส่วนหนึ่งเป็นการออกพันธบัตรที่มีวัตถุประสงค์เพื่อสิ่งแวดล้อม ด้านการคมนาคมที่สะอาด (Clean Transportation) สําหรับการปรับโครงสร้างหนี้ของโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) เมื่อวันที่ 19 สิงหาคม 2563 วงเงิน 10,000 ล้านบาท ซึ่งเป็นการออกพันธบัตรเพื่อความยั่งยืนรุ่นแรกในภูมิภาคอาเซียนที่ออกโดยรัฐบาล และยังได้รับการตอบรับเป็นอย่างดีจากนักลงทุน
ทั้งนี้ สํานักงานบริหารหนี้สาธารณะ (สบน.) ได้มีการร่วมมือกับธนาคารพัฒนาเอเชีย (Asian Development Bank: ADB) เพื่อดําเนินการรับรองพันธบัตรรัฐบาลเพื่อความยั่งยืนที่ออกโดยกระทรวงการคลังข้างต้นกับ CBI ซึ่งเป็นองค์กรไม่แสวงหาผลกําไรเพื่อการพัฒนาตลาดพันธบัตรสีเขียว เพื่อเป็นการผลักดันการระดมทุนเชิงอนุรักษ์สิ่งแวดล้อม เพื่อสังคม และธรรมภิบาลของประเทศให้เป็นไปตามมาตรฐานสากล และยังเป็นการสร้างความเชื่อมั่นให้แก่ผู้ลงทุน
สบน. มีความมั่นใจว่า การได้รับการรับรองจาก CBI จะเป็นการยกระดับพันธบัตรสีเขียวและพันธบัตรเพื่อความยั่งยืนของไทยตามมาตรฐานสากล และเป็นการแสดงจุดยืนของรัฐบาลในการสนับสนุนการระดมทุนที่เป็นมิตรกับสิ่งแวดล้อม โดย สบน. มีแผนการจัดจําหน่ายพันธบัตรเพื่อความยั่งยืนครั้งต่อไปในวันที่ 24 พฤศจิกายน 2563 วงเงิน 20,000 ล้านบาท และกําหนดให้มีการออกพันธบัตรเป็นประจําเพื่อขยายความสําเร็จในการออกพันธบัตรเพื่อความยั่งยืนและสร้างสภาพคล่องในระยะยาว
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5806 หรือ 5817
รัฐบาลไทย-ข่าวทำเนียบรัฐบาล-"ไทย-ปากีสถาน และไทย-มาเลเซีย เสริมสร้างความสัมพันธ์ขยายสู่ความร่วมมือในภูมิภาค"
วันพุธที่ 11 พฤศจิกายน 2563
"ไทย-ปากีสถาน และไทย-มาเลเซีย เสริมสร้างความสัมพันธ์ขยายสู่ความร่วมมือในภูมิภาค"
เมื่อวันที่10พ.ย.63 เวลา0930 ศาลาว่าการกลาโหม พล.ร.อ. สมประสงค์ นิลสมัย รอง ปล.กห.ให้การต้อนรับ พ.อ. Muhammad Tayyab (มูฮัมหมัด ไตยญาบ) ผชท.ทหาร สาธารณรัฐอิสลามปากีสถาน/กรุงเทพฯ
ทั้งสองประเทศต่างชื่นชมความสัมพันธ์อันดีของสองประเทศโดยเฉพาะการเสด็จเยือนปากีสถานของ ร.9และ ร.10 รวมถึงความสําเร็จในการฝึกทางทหารร่วมกันในทุกระดับที่ผ่านมาและจะพัฒนาความสัมพันธ์ให้แน่นแฟ้นขึ้นต่อไป
ต่อมาเวลา1000 พล.ร.อ. สมประสงค์ นิลสมัย รอง ปล.กห.ให้การต้อนรับ พลจัตวา Baharuddin bin Ahmad (บาฮารุดดิน บิน อาเหม็ด) ผชท.ทหาร มซ./กรุงเทพฯในโอกาสครบวาระการปฏิบัติหน้าที่
รอง ปล.กห.ขอบคุณและชื่นชมการปฏิบัติหน้าที่ของ ผชท.ทหาร มซ./กรุงเทพฯ โดยตลอดระยะเวลาที่ผ่านมา ได้มีส่วนเสริมสร้างความสัมพันธ์และผลักดันความร่วมมือทางทหาร ทั้งด้านการแลกเปลี่ยนการเยือนของผู้นําระดับสูง นอกจากนี้ ยังขอบคุณ มซ. ที่มีบทบาทอย่างสร้างสรรค์ในกระบวนการพูดคุยเพื่อสันติสุข จชต.
ทางด้าน ผชท.ทหาร มาเลเซีย/กรุงเทพฯ ขอบคุณ กห. สําหรับการสนับสนุนและความช่วยเหลือตลอดระยะเวลาการดํารงตําแหน่ง และยืนยันว่า มซ. พร้อมดํารงบทบาทผู้ประสานงานในกระบวนการพูดคุยเพื่อสันติสุข จชต. ต่อไป เพื่อความสงบสุขของประชาชนและเสถียรภาพของประเทศ นอกจากนี้ ยังขอบคุณ นรม. และ รมว.กห. ที่ได้ส่งมอบห้องแยกผู้ป่วยเคลื่อนที่ (ตู้ความดันลบ) ซึ่งจะเป็นประโยชน์อย่างยิ่งต่อการรับมือกับสถานการณ์ COVID-19 ของ มซ. และจะใช้เป็นต้นแบบสําหรับการพัฒนาโดยตนเองต่อไป
รัฐบาลไทย-ข่าวทำเนียบรัฐบาล-ครม.เห็นชอบ คนต่างด้าว MoU  ครบ 4 ปี อยู่ในราชอาณาจักรและทำงานต่อได้อีก 2 ปี  ไม่ต้องกลับประเทศ
วันพุธที่ 11 พฤศจิกายน 2563
ครม.เห็นชอบ คนต่างด้าว MoU  ครบ 4 ปี อยู่ในราชอาณาจักรและทํางานต่อได้อีก 2 ปี  ไม่ต้องกลับประเทศ
รมว.แรงงาน แจ้ง นายจ้าง/สถานประกอบการที่จ้างคนต่างด้าว 3  สัญชาติที่เข้ามาตาม MoU ซึ่งวาระการจ้างงานครบ 4 ปี ตั้งแต่วันที่ 1 พ.ย. 2563- 31 ธ.ค. 2564 ยื่นคําขอต่ออายุใบอนุญาตทํางานได้อีก 2 ปี  โดยไม่ต้องเดินทางกลับประเทศ บัดนี้ –31 ธ.ค. 2564
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า เมื่อวันที่ 10 พฤศจิกายน 2563 คณะรัฐมนตรีได้มีมติเห็นชอบตามที่กระทรวงแรงงานเสนอ แนวทางการดําเนินการให้คนต่างด้าวที่เข้ามาทํางานตามบันทึกความเข้าใจว่าด้วยความร่วมมือด้านแรงงาน (MoU) ภายใต้บันทึกข้อตกลงว่าด้วยการจ้างแรงงาน (Agreement) ที่วาระการจ้างงานครบ 4 ปี ตั้งแต่วันที่ 1 พฤศจิกายน 2563 - 31 ธันวาคม 2564 ให้อยู่ในราชอาณาจักรและทํางานต่อไป เนื่องด้วยปัจจุบันสถานการณ์การแพร่ระบาดของโรคโควิด-19 ยังคงมีความรุนแรงอย่างต่อเนื่องโดยเฉพาะในประเทศเพื่อนบ้าน ซึ่งเป็นประเทศต้นทางที่สําคัญในการจัดส่งแรงงานเข้ามาทํางานในประเทศ เพื่อลดความเสี่ยงการแพร่ระบาดของโรค และแก้ไขปัญหาการขาดแคลนแรงงานของนายจ้าง/สถานประกอบการ ตลอดจนคุ้มครองสิทธิของคนต่างด้าวที่จะได้ทํางานอย่างถูกกฎหมาย โดยสามารถดําเนินการได้ตั้งแต่บัดนี้เป็นต้นไปถึงวันที่ 31 ธันวาคม 2564
ด้านนายสุชาติ พรชัยวิเศษกุล อธิบดีกรมการจัดหางาน กล่าวถึงขั้นตอนดําเนินการว่า คนต่างด้าวสัญชาติกัมพูชา ลาว และเมียนมา ที่เข้ามาทํางานตาม MoU ซึ่งวาระการจ้างงานครบ 4 ปี ตั้งแต่วันที่ 1 พฤศจิกายน 2563 – 31 ธันวาคม 2564 ที่ประสงค์จะทํางานในประเทศไทยต่อไป ให้ดําเนินการ ดังนี้ 1.คนต่างด้าวตรวจสุขภาพ เพื่อนําใบรับรองแพทย์ไปยื่นขออนุญาตทํางาน และขออนุญาตอยู่ในราชอาณาจักรเป็นการชั่วคราวต่อไป 2.คนต่างด้าวยื่นขออนุญาตทํางาน โดยกรมการจัดหางานเป็นผู้ออกใบอนุญาตทํางานให้ ตามระยะเวลาที่ผู้ขออนุญาตร้องขอแต่ไม่เกิน 2 ปี 3.คนต่างด้าวยื่นขอรับการตรวจลงตราอนุญาตให้อยู่ในราชอาณาจักร (Visa) ที่สํานักงานตรวจคนเข้าเมือง ครั้งละไม่เกิน 1 ปี ค่าธรรมเนียมคําขอ 1,900 บาท โดยยกเว้นการเปรียบเทียบปรับการอยู่ในราชอาณาจักรเกินกําหนดแก่คนต่างด้าวที่ระยะเวลาการอนุญาตสิ้นสุดตั้งแต่วันที่ 1-30 พฤศจิกายน 2563 4.การจัดทําทะเบียนประวัติคนซึ่งไม่มีสัญชาติไทย ซึ่งเป็นไปตามกฎกระทรวงมหาดไทย
ทั้งนี้ นายจ้าง/สถานประกอบการ และคนต่างด้าว 3 สัญชาติ (กัมพูชา ลาว และเมียนมา) สามารถสอบถามรายละเอียดเพิ่มเติมได้ที่ สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit หรือที่สายด่วนกระทรวงแรงงาน โทร.1506 กด 2 กรมการจัดหางาน ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร แนะนําวิธีการทํางานในประเทศไทยอย่างถูกต้องตามกฎหมาย
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรรม ชุมชนจีนโบราณบ้านชากแง้ว
วันพฤหัสบดีที่ 12 พฤศจิกายน 2563
ผู้ช่วยรมว.วธ.เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรรม ชุมชนจีนโบราณบ้านชากแง้ว
ผู้ช่วยรมว.วธ.เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรรม ชุมชนจีนโบราณบ้านชากแง้ว
วันที่ ๑๑ พฤศจิกายน ๒๕๖๓ เวลา ๑๗.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรรม ชุมชนจีนโบราณบ้านชากแง้ว "เหล่าตั้กลักชากแง้ว" ณ บริเวณโรงเจ (โรงงิ้ว) ตําบลห้วยใหญ่ อําเภอบางละมุง จังหวัดชลบุรี โดยมี นายไพรัตน์ ไตรศุภโชค นายกเทศมนตรีตําบลห้วยใหญ่ กล่าวรายงาน และมีหัวหน้าส่วนราชการในพื้นที่ ผู้แทนวัฒนธรรมจังหวัดชลบุรี ผู้บริหารตลาดชุมชนจีนโบราณบ้านชากแง้ว และประชาชน เข้าร่วมงาน ทั้งนี้ กระทรวงวัฒนธรรม โดยสํานักงานวัฒนธรรมจังหวัดชลบุรีจัดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรรม ชุมชนจีนโบราณบ้านชากแง้ว "เหล่าตั๊กลักชากแง้ว" ตามนโยบายของนายอิทธิพล คุณปลื้ม รัฐมนตรีว่าการกระทรวงวัฒนธรรม ในการต่อยอดวัฒนธรรม นําคุณค่าของวัฒนธรรม สร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ(Creative Culture) สร้างรายได้จากการท่องเที่ยวและบริการทางวัฒนธรรม สนับสนุนให้ชุมชนได้นํา "ทุนทางวัฒนธรรมท้องถิ่น" มาใช้ในการพัฒนาและต่อยอดเพื่อสร้างเสน่ห์ ที่เป็นเอกลักษณ์ของแหล่งท่องเที่ยวชุมชน
รัฐบาลไทย-ข่าวทำเนียบรัฐบาล-ปลัดวธ.ร่วมพิธีรับสนองพระบรมราชโองการโปรดเกล้า โปรดกระหม่อม แต่งตั้งศาสตราจารย์ กิตติคุณ ดร.บวรศักดิ์ อุวรรณโณ ขึ้นเป็นนายกสภาสถาบันบัณฑิตพัฒนศิลป์
วันพฤหัสบดีที่ 12 พฤศจิกายน 2563
ปลัดวธ.ร่วมพิธีรับสนองพระบรมราชโองการโปรดเกล้า โปรดกระหม่อม แต่งตั้งศาสตราจารย์ กิตติคุณ ดร.บวรศักดิ์ อุวรรณโณ ขึ้นเป็นนายกสภาสถาบันบัณฑิตพัฒนศิลป์
ปลัดวธ.ร่วมพิธีรับสนองพระบรมราชโองการโปรดเกล้า โปรดกระหม่อม แต่งตั้งศาสตราจารย์ กิตติคุณ ดร.บวรศักดิ์ อุวรรณโณ ขึ้นเป็นนายกสภาสถาบันบัณฑิตพัฒนศิลป์
วันที่ ๑๒ พฤศจิกายน ๒๕๖๓ เวลา ๐๘.๔๕ น. นางยุพา ทวีวัฒนะกิจบวร ปลัดกระทรวงวัฒนธรรม ร่วมพิธีรับสนองพระบรมราชโองการโปรดเกล้า โปรดกระหม่อม แต่งตั้งศาสตราจารย์ กิตติคุณ ดร.บวรศักดิ์ อุวรรณโณ ขึ้นเป็นนายกสภาสถาบันบัณฑิตพัฒนศิลป์ โดยมีผู้บริหาร คณาจารย์และบุคลากรสถาบันบัณฑิตพัฒนศิลป์เข้าร่วม ณ โรงละครวังหน้า สถาบันบัณฑิตพัฒนศิลป์ กรุงเทพฯ
รัฐบาลไทย-ข่าวทำเนียบรัฐบาล-พม. จับมือ รพ.กล้วยน้ำไท สร้างอาชีพดูแลผู้สูงอายุและคนพิการ ให้เยาวชนและสตรีที่ประสบปัญหาทางสังคม
วันพฤหัสบดีที่ 12 พฤศจิกายน 2563
พม. จับมือ รพ.กล้วยน้ําไท สร้างอาชีพดูแลผู้สูงอายุและคนพิการ ให้เยาวชนและสตรีที่ประสบปัญหาทางสังคม
พม. จับมือ รพ.กล้วยน้ําไท สร้างอาชีพดูแลผู้สูงอายุและคนพิการ ให้เยาวชนและสตรีที่ประสบปัญหาทางสังคม
วันนี้ (12 พ.ย. 63) เวลา 14.30 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามบันทึกข้อตกลงความร่วมมือ (MOU) ระหว่างกรมกิจการผู้สูงอายุ (ผส.) กรมส่งเสริมและพัฒนาคุณภาพชีวิตคนพิการ (พก.) และโรงพยาบาลกล้วยน้ําไท โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ กล่าวรายงาน ทั้งนี้ นางสุจิตรา พิทยานรเศรษฐ์ อธิบดีกรมกิจการผู้สูงอายุ นางสาวอณิรา ธินนท์ รองอธิบดีกรมส่งเสริมและพัฒนาคุณภาพชีวิตคนพิการ และนายศีขรินทร์ ชเนศร์ ผู้ช่วยประธานกรรมการบริหารกลุ่มบริษัทในเครือโรงพยาบาลกล้วยน้ําไท ร่วมลงนามบันทึกข้อตกลงความร่วมมือ (MOU) ดังกล่าว
นายจุติ กล่าวว่า การลงนาม MOU ครั้งนี้ เป็นความร่วมมือของภาครัฐกับภาคเอกชนและภาคประชาชน ตามนโยบายรัฐบาล เพื่อบูรณาการการทํางานให้เกิดประโยชน์แก่สังคม โดยจะมีคนดูแลผู้สูงอายุและคนพิการเพิ่มมากขึ้นอย่างมีคุณภาพบนพื้นฐานของวิทยาศาสตร์ สําหรับประชาชนที่ต้องการทําอาชีพนี้ แต่ไม่มีใครให้โอกาส วันนี้ จะมีครอบครัวจํานวนมากที่จะได้รับโอกาสด้วยทักษะความรู้เฉพาะ จะเป็นอาชีพที่มั่นคง มั่งคั่ง และสร้างความยั่งยืนให้กับตนเองและสังคม นับเป็นโครงการที่ดี ซึ่งตรงกับจุดแข็งทิศทางประเทศไทยที่ต้องการให้มีผู้ดูแลผู้สูงอายุและผู้พิการจํานวนมากที่สุดเท่าที่จะทําได้ และวันนี้จะเป็นจุดเริ่มต้นก้าวย่างที่มั่นคงที่จะทําให้สังคมเข้มแข็งขึ้น
นายจุติ กล่าวต่อไปว่า สําหรับการขยายต่อยอดโครงการนี้ ภาคเอกชนได้ให้โอกาสกับภาครัฐ โดยจะมีกลุ่มแม่เลี้ยงเดี่ยวและเด็กที่จบใหม่ แต่อาจไม่ได้รับการสนับสนุนให้เรียนต่อ ได้เข้าร่วมโครงการนี้ ซึ่งจะทําให้มีอาชีพที่มั่นคง และในอนาคต อาจจะขยายไปสู่อาสาสมัครพัฒนาสังคมและความมั่นคงของมนุษย์ (อพม.) เพื่อพัฒนาพื้นฐานทักษะองค์ความรู้สําหรับดูแลผู้สูงอายุและคนพิการต่อไป
นายจุติ กล่าวเพิ่มเติมว่า บันทึกข้อตกลงความร่วมมือ (MOU) ครั้งนี้ มีวัตถุประสงค์ เพื่อร่วมมือในการพัฒนาศักยภาพบุคลากรด้านการดูแลผู้สูงอายุและคนพิการให้มีมาตรฐานด้านวิชาชีพ โดยการสร้างโอกาสทางอาชีพให้กับเยาวชนและสตรีที่ประสบปัญหาทางสังคม ด้วยการมอบทุนการศึกษาในหลักสูตรวิชาชีพการดูแลผู้สูงอายุและคนพิการ ตลอดระยะเวลาหลักสูตร 6 เดือน ทั้งภาคทฤษฎีและปฏิบัติ ตลอดจนมอบโอกาสในการประกอบอาชีพที่มีรายได้ที่มั่นคง ซึ่งขณะนี้ ยังขาดแคลนผู้ดูแลผู้สูงอายุและคนพิการตามมาตรฐานสากล
รัฐบาลไทย-ข่าวทำเนียบรัฐบาล-การประชุมสุดยอดอาเซียน ครั้งที่ 37 และการประชุมสุดยอดที่เกี่ยวข้อง ในรูปแบบการประชุมทางไกลของนายกรัฐมนตรี
วันพฤหัสบดีที่ 12 พฤศจิกายน 2563
การประชุมสุดยอดอาเซียน ครั้งที่ 37 และการประชุมสุดยอดที่เกี่ยวข้อง ในรูปแบบการประชุมทางไกลของนายกรัฐมนตรี
ระหว่างวันที่ 12 – 15 พฤศจิกายน 2563 ณ ตึกภักดีบดินทร์ ทําเนียบรัฐบาล
การประชุมสุดยอดอาเซียน ครั้งที่ 37
ในรูปแบบการประชุมทางไกลของนายกรัฐมนตรี
ไทยเน้นย้ําศักยภาพสตรีในเวทีอาเซียน ส่งเสริมการประกอบธุรกิจ SMEs และการใช้เทคโนโลยีดิจิทัล ควบคู่กับบทบาทด้านการสาธารณสุข
ไทยมุ่งสานต่ออาเซียน-อินเดีย สนับสนุนการเชื่อมโยงในภูมิภาค ร่วมมือกันพัฒนาเศรษฐกิจและสังคมให้ฟื้นตัวได้อย่างเข้มแข็ง ครอบคลุม และยั่งยืน
ไทยพร้อมสนับสนุนการจัดตั้งกลไกการหารือด้านสาธารณสุขกับสาธารณรัฐเกาหลีทั้งในกรอบอาเซียน และทวิภาคี
ไทยย้ําหุ้นส่วนทางยุทธศาสตร์อาเซียน-ญี่ปุ่น คือโอกาสร่วมฝ่าวิกฤตและความท้าทายไปด้วยกัน
อาเซียน-จีน เสริมสร้างความร่วมมือด้านสาธารณสุข เศรษฐกิจ และความยั่งยืน
​
ไทยร่วมขับเคลื่อนอาเซียนให้เข้มแข็งยิ่งขึ้น ตามแนวคิดหลัก “แน่นแฟ้นและตอบสนอง” (Cohesive and Responsive)
รัฐบาลไทย-ข่าวทำเนียบรัฐบาล-กรมธนารักษ์จับมือธนาคารกรุงไทยพัฒนาระบบการจัดการขายทรัพย์สิน (NPA) ของธนาคารกรุงไทย
วันพฤหัสบดีที่ 12 พฤศจิกายน 2563
กรมธนารักษ์จับมือธนาคารกรุงไทยพัฒนาระบบการจัดการขายทรัพย์สิน (NPA) ของธนาคารกรุงไทย
กรมธนารักษ์จับมือธนาคารกรุงไทยพัฒนาระบบการจัดการขายทรัพย์สิน (NPA) ของธนาคารกรุงไทย รองรับการประมูลขายที่ราชพัสดุที่ได้มาจากการยึดทรัพย์ผ่านระบบอิเล็กทรอนิกส์ เพื่อประสิทธิภาพ รวดเร็ว โปร่งใส และสามารถตรวจสอบได้
กรมธนารักษ์ร่วมลงนามบันทึกข้อตกลงความร่วมมือระหว่างกรมธนารักษ์ กับ ธนาคารกรุงไทย จํากัด (มหาชน) พัฒนาระบบประมูลขายทรัพย์สินผ่านระบบอิเล็กทรอนิกส์ ซึ่งเป็นระบบประมูลออนไลน์เพื่อสามารถให้ประชาชนค้นหาและประมูลทรัพย์ได้อย่างรวดเร็ว โปร่งใส และสามารถตรวจสอบได้ทุกขั้นตอน
วันนี้ (12 พฤศจิกายน 2563) ณ กรมธนารักษ์ นายยุทธนา หยิมการุณ อธิบดีกรมธนารักษ์ และนายผยง ศรีวณิช กรรมการผู้จัดการใหญ่ ธนาคารกรุงไทย จํากัด (มหาชน) ร่วมลงนามบันทึกข้อตกลงความร่วมมือในการพัฒนาระบบประมูลขายทรัพย์สินผ่านระบบอิเล็กทรอนิกส์ โดยอธิบดีกรมธนารักษ์ เปิดเผยว่า กรมธนารักษ์มีภารกิจในการบริหารจัดการด้านกรรมสิทธิ์ที่ราชพัสดุ ซึ่งปัจจุบันมีที่ราชพัสดุที่ได้มาตามคําพิพากษาของศาลให้ทรัพย์สินตกเป็นของแผ่นดินตามกฎหมายว่าด้วยการป้องกันและปราบปรามการฟอกเงิน และกฎหมายว่าด้วยการป้องกันและปราบปรามการทุจริตแห่งชาติ โดยกรมธนารักษ์ได้รับมอบทรัพย์สินมาจากสํานักงานป้องกันและปราบปรามการฟอกเงิน และสํานักงานคณะกรรมการป้องกันและปราบปรามการทุจริตแห่งชาติ จํานวนกว่า 700 รายการ รวมเนื้อที่กว่า 3,000 ไร่ มีทั้งที่ดินเปล่า ที่ดินพร้อมสิ่งปลูกสร้าง สิ่งปลูกสร้างบนที่ดินอื่น ห้องชุด และอาคารชุด ซึ่งทรัพย์สินดังกล่าวมิได้มีความมุ่งหมายเพื่อใช้ในราชการและกรมธนารักษ์ไม่มีอัตรากําลังคนและงบประมาณในการดูแล บํารุงรักษา ซึ่งเป็นภาระในการบริหารจัดการ กรมธนารักษ์จึงมีแนวทางในการบริหารจัดการโดยการเปิดประมูลเป็นการทั่วไปเพื่อขายทรัพย์สินดังกล่าว ซึ่งนับวันจะมีปริมาณเพิ่มมากขึ้นเรื่อย ๆ เพื่อลดภาระในการดูแล และเป็นการเพิ่มรายได้แก่รัฐอีกทางหนึ่งด้วย
อธิบดีกรมธนารักษ์กล่าวต่อว่า ในปัจจุบันการบริหารจัดการภาครัฐ มุ่งเน้นในการพัฒนาปรับปรุงกระบวนการทํางาน โดยนําเทคโนโลยีมาใช้ในการบริหารจัดการบนนโยบายรัฐบาลอิเล็กทรอนิกส์ (e-Government) โดยนํามาปรับใช้เพื่อให้เกิดประสิทธิภาพ รวดเร็ว โปร่งใส และสามารถตรวจสอบได้ทุกขั้นตอน ดังนั้น กรมธนารักษ์จึงมีแนวคิดในการประมูลขายทรัพย์สินที่ได้จากการยึดทรัพย์ที่มีอยู่จํานวนมาก ผ่านระบบออนไลน์ พร้อมทั้งได้ปรับปรุงแก้ไข ระเบียบกฎหมายให้รองรับการดําเนินการควบคู่กันไปด้วย และกล่าวได้ว่ากรมธนารักษ์เป็นหน่วยงานแรกที่มีการพัฒนาระบบประมูลขายทรัพย์สิน ผ่านระบบอิเล็กทรอนิกส์ ซึ่งกรมธนารักษ์เห็นว่า ธนาคารกรุงไทย จํากัด (มหาชน) มีระบบการจัดการขายทรัพย์สินของธนาคารผ่านเว็บไซต์ของธนาคารมากว่า 10 ปี อีกทั้งยังมีฐานลูกค้าของธนาคารที่มีความสามารถในการซื้อทรัพย์สินพร้อมขาย และยังเป็นช่องทางในการประชาสัมพันธ์การประมูลขายทรัพย์สินให้เป็นที่สนใจของลูกค้าและบุคคลทั่วไปได้
สําหรับการเปิดให้บริการระบบอิเล็กทรอนิกส์เพื่อให้ประชาชนค้นหาและประมูลทรัพย์นั้น สามารถเปิดให้บริการได้ภายในเดือนธันวาคม 2563 ทั้งนี้ ระบบประมูลขายทรัพย์สินผ่านระบบอเล็กทรอนิกส์จะทําให้ประมูลขายทรัพย์สินเป็นไปตามหลักของการแข่งขันโปร่งใส ตรวจสอบได้ และเพื่อให้การบริการจัดการทรัพย์สินที่ได้มาจากการยึดทรัพย์เป็นไปอย่างมีประสิทธิภาพ และเกิดประโยชน์สูงสุดต่อรัฐต่อไป อธิบดีกล่าวในตอนท้าย
รัฐบาลไทย-ข่าวทำเนียบรัฐบาล-สพฐ.ผนึกเครือข่าย ชู “ค่ายเยาวชน…รักษ์พงไพร” บนฐานนิวนอร์มอล
วันพฤหัสบดีที่ 12 พฤศจิกายน 2563
สพฐ.ผนึกเครือข่าย ชู “ค่ายเยาวชน...รักษ์พงไพร” บนฐานนิวนอร์มอล
สํานักงานคณะกรรมการการศึกษาขั้นพื้นฐาน (สพฐ.) โดยสํานักพัฒนานวัตกรรมการจัดการศึกษา ร่วมกับภาคีเครือข่าย 13 องค์กร จัดกิจกรรม “ค่ายเยาวชน...รักษ์พงไพร เฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี” ในรูปแบบ New Normal
สํานักงานคณะกรรมการการศึกษาขั้นพื้นฐาน (สพฐ.) โดยสํานักพัฒนานวัตกรรมการจัดการศึกษา ร่วมกับภาคีเครือข่าย 13 องค์กร จัดกิจกรรม “ค่ายเยาวชน...รักษ์พงไพร เฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี” ในรูปแบบ New Normal
ซึ่งเน้นเรื่องการอนุรักษ์ทรัพยากรธรรมชาติและสิ่งแวดล้อม ป่าไม้ สัตว์ป่า ระบบนิเวศ ตลอดจนเรื่องการแปรรูปผลิตภัณฑ์ทางการเกษตร การสหกรณ์ และการปรับปรุงดิน ภายใต้หัวข้อ “3 รักษ์” คือ รักษ์ชาติ รักษ์ศาสตร์ รักษ์กษัตริย์ โดยได้นําตัวแทนนักเรียนโรงเรียนในสังกัดสํานักงานเขตพื้นที่การศึกษาประถมศึกษากรุงเทพมหานคร และข้าราชการครูและบุคลากรทางการศึกษา โรงเรียนอนุบาลสามเสน โรงเรียนวัดหนัง และโรงเรียนบางบัว (เพ่งตั้งตรงจิตรวิทยาคาร) เข้าร่วมกิจกรรม ณ มูลนิธิสวนสมเด็จพระนางเจ้าสิริกิติ์ฯ เขตจตุจักร กรุงเทพฯ
กิจกรรมครั้งนี้เป็นครั้งแรกของค่ายที่มีการถ่ายทอดสด (Live) กิจกรรมตลอดทั้งงาน การจัดงานดังกล่าวมีกิจกรรมต่าง ๆ มากมาย ให้เยาวชนซึ่งเป็นตัวแทนนักเรียนได้เข้ามาศึกษาจากฐานกิจกรรมการเรียนรู้ และเปิดโอกาสให้เยาวชนในภูมิภาคต่าง ๆ เรียนรู้และรับชมไปพร้อมกันผ่านการ Live ช่องทาง “แฟนเพจเฟซบุ๊ก โครงการค่ายเยาวชนรักษ์พงไพร”
โดยได้รับเกียรติจาก นายธีรภัทร ประยูรสิทธิ ที่ปรึกษาคณะกรรมการจัดทํายุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม เข้าเยี่ยมค่ายเยาวชน พบปะนักเรียน พร้อมทั้งให้ข้อคิดด้วยว่า “การมาทํากิจกรรมในครั้งนี้เป็นการเรียนรู้เรื่องสิ่งแวดล้อม ซึ่งสิ่งเหล่านี้มีความสําคัญ และเกี่ยวข้องกับชาติเรามาก หลายโครงการในศูนย์เรียนรู้ที่นี่ล้วนเป็นโครงการที่เกิดมาจากพระราชดําริของในหลวงรัชกาลที่ 9 สมเด็จพระราชินีในรัชกาลที่ 9 ตลอดจนพระบรมวงศานุวงศ์ ซึ่งโครงการเหล่านี้ล้วนเป็นโครงการที่ส่งผลต่อคุณภาพชีวิต และความเป็นอยู่ของคนไทยส่วนใหญ่ของประเทศ และนี่คือพระมหากรุณาธิคุณที่ทรงประทานไว้ให้กับคนไทย
ดร.สมพร สามทองกล่ํา ผู้อํานวยการกลุ่มวิจัยและพัฒนานวัตกรรมการจัดการเรียนการสอน รักษาการในตําแหน่งผู้เชี่ยวชาญด้านวิจัยทางการศึกษา สพฐ. เปิดเผยว่า การจัดกิจกรรมในครั้งนี้เป็นโอกาสอันดียิ่งที่เยาวชนได้เรียนรู้กิจกรรมต่าง ๆ ในสถานที่จริงกับวิทยากรผู้มีความรู้ความสามารถ ฝากน้อง ๆ เยาวชนรักษ์พงไพรทุกคนร่วมกันอนุรักษ์ทรัพยากรธรรมชาติและสิ่งแวดล้อมให้อยู่ในใจของน้อง ๆ อยู่ในวิถีชิวิตรวมถึงเป็นนักอนุรักษ์ตามเจตนารมณ์คือ สืบสาน รักษา ต่อยอด ในโอกาสต่อไป
โครงการค่ายเยาวชนรักษ์พงไพร เฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี เริ่มโครงการมาตั้งแต่ปี 2558 มีการอบรมให้ความรู้แก่เยาวชน โดยใช้ศูนย์สวนสมเด็จพระนางเจ้าสิริกิติ์ 1 ศูนย์ ศูนย์ศึกษาธรรมชาติและสัตว์ป่าของกรมอุทยานแห่งชาติ 22 ศูนย์ทั่วประเทศ และศูนย์การเรียนรู้เพื่อการอนุรักษ์ทรัพยากรป่าไม้ตามแนวพระราชดําริของกรมป่าไม้ 8 ศูนย์ รวม 31 ศูนย์ทั่วประเทศ ปัจจุบันมีเยาวชนเข้าร่วมโครงการทั้งสิ้นกว่า 4 หมื่นคน
ศตายุ วาดพิมาย ประชาสัมพันธ์เฉพาะกิจ สพฐ.
รัฐบาลไทย-ข่าวทำเนียบรัฐบาล-ปลัดฯ กอบชัย ให้การต้อนรับผู้แทนสภาส่งเสริมการค้าระหว่างประเทศแห่งประเทศจีน ประจำประเทศไทย (CCPIT)
วันพฤหัสบดีที่ 12 พฤศจิกายน 2563
ปลัดฯ กอบชัย ให้การต้อนรับผู้แทนสภาส่งเสริมการค้าระหว่างประเทศแห่งประเทศจีน ประจําประเทศไทย (CCPIT)
ปลัดกระทรวงอุตสาหกรรม ให้การต้อนรับผู้แทนสภาส่งเสริมการค้าระหว่างประเทศแห่งประเทศจีน ประจําประเทศไทย (CCPIT)
วันนี้ (12 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ให้การต้อนรับ นาย หลี่ เฟิง ผู้แทนสภาส่งเสริมการค้าระหว่างประเทศแห่งประเทศจีนประจําประเทศไทย (China Council for the Promotion of International Trade : CCPIT) และคณะ ในโอกาสเข้าพบ เพื่อแนะนําภารกิจหลักขององค์กรในฐานะหน่วยงานการส่งเสริมการลงทุนของสาธารณรัฐประชาชนจีน พร้อมได้ร่วมหารือถึง แนวทางการอํานวยความสะดวก การให้คําปรึกษาด้านการลงทุนและประกอบกิจการในประเทศไทยอย่างถูกกฎหมายแก่นักลงทุนชาวจีน ตลอดจนการจัดทําความร่วมมือในการแลกเปลี่ยนเทคโนโลยี และการจับคู่ธุรกิจในอนาคต โดยมี นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ร่วมให้การต้อนรับ ณ ห้องประชุม อก. 2 ชั้น 3 สํานักงานปลัดกระทรวงอุตสาหกรรม